I Premis als millors Treballs de Final de Grau en promoció de la perspectiva de gènere al TecnoCampus

**BASES DE LA CONVOCATÒRIA**

**1. Objecte i premis**

* La [**Unitat d’Igualtat del TecnoCampus**](https://www.tecnocampus.cat/universitat/unitat-digualtat-del-tecnocampus) (UI) convoca la 1ª edició dels premis TFG en promoció de la perspectiva de gènere per a l’estudiantat de grau del TecnoCampus Mataró-Maresme, atenent a les diferents disciplines que envolten el Centre Universitari: empresa, salut, tecnologia i indústries culturals.
* Objectiu: reconèixer la sensibilitat de l’estudiantat sobre la igualtat de gènere i la no discriminació en aquells treballs de final de grau (TFG) que se centrin en temàtiques de gènere o que introdueixin la perspectiva de gènere d’una manera transversal. L’objectiu per tant, és promoure la incorporació de la perspectiva de gènere per avançar en la igualtat de gènere i la no discriminació.
* Temàtica: les temàtiques abordades poden tractar aspectes com la desigualtat entre dones i homes en l’àmbit econòmic, social, polític o familiar, la desigualtat en la ciència i tecnologia (STEM), la identitat de gènere, la sexualitat, els rols de gènere, els estereotips, les noves masculinitats, el feminisme, les organitzacions de dones i/o feministes, o la intersecció del gènere amb altres eixos de desigualtat (classe social, ètnia, identitat sexual, etc.), mainstreaming de gènere, dones i salut, dones i TICs, governança i apoderament de les dones, i violència masclista entre d’altres. S’inclou en la perspectiva de gènere l’abordatge de fenòmens que afectin a grups i persones del col·lectiu LGBTI.
* Hi haurà 2 premis. Cada premi consisteix en un diploma i certificat de reconeixement emès pel TecnoCampus, així com en la percepció de 500 €.

**2. Participants i requisits**

* Podrà participar i optar al premi l’estudiantat matriculat en els estudis universitaris de Grau de la Fundació TecnoCampus Mataró-Maresme i que hagi defensat el TFG al TecnoCampus durant el **curs acadèmic 2023-24.**
* El TFG ha d’estar qualificat amb una **nota igual o superior al 9 sobre 10**.
* El TFG és individual sense detriment de que pugui ser una part independent d'un treball desenvolupat de manera conjunta entre estudiants del mateix o diferents graus.
* El TFG pot estar escrit en català, castellà o anglès.
* Només s’admetrà una sol·licitud per TFG. En cas que hi hagi més d’una autoria caldrà enviar totes les memòries implicades previ consentiment de tots els autors i/o autores a la mateixa sol·licitud.
* La Comissió de Selecció tindrà en compte que els treballs estiguin emmarcats dins l’ODS 5. “Igualtat i Gènere”. Els àmbits de treball han d’estar relacionats amb les accions en què treballa la [**Unitat d’Igualtat del TecnoCampus**](https://www.tecnocampus.cat/universitat/unitat-digualtat-del-tecnocampus), és a dir, actuacions destinades a promoció de la igualtat d’oportunitats entre homes i dones per tal d’erradicar qualsevol tipus de discriminació sexista.
* Els treballs han de ser originals i poden ser de qualsevol disciplina i diferents perspectiva (àmbits salut, empresarial, tecnològic, etc.)

**3. Forma i termini de presentació**

* El termini per a la presentació de les sol·licituds i els treballs per optar als premis és el **5 de juliol del 2024 fins al 15 de setembre del 2024.**

**Com presentar la sol·licitud de la convocatòria dels premis als millors treballs finals de grau de la promoció de la salut.**

Per tal de presentar la candidatura, caldrà emplenar enviar un correu electrònic a la següent adreça **unitatigualtat@tecnocampus.cat** amb la següent documentació:

* 1. Formulari de sol·licitud online complimentat (Annex al final del document)
	2. El TFG en versió cega (anòmin) i en format pdf, és a dir, eliminant totes les referències a l’autoria i dades que puguin identificar el/la candidat/a.
	3. El TFG sense anonimitzar.
	4. Fotocòpia del document d’identitat de la/es persona/es que presenta/en la candidatura.
	5. En cas que el TFG suposi la participació de vàries autories el consentiment de tots els autors i/o autores implicades.

Les sol·licituds que no incloguin tota la documentació o que es presentin fora de termini establert, seran desestimades.

**4. Procediment d**’**avaluació dels treballs i Comissió de Selecció**

Hi haurà una Comissió de Selecció que decidirà les dues persones guanyadores. Aquesta comissió està formada per:

* Responsable de la Unitat d’Igualtat.
* Sotsdirecció de Relacions amb els Estudiants i Compromís Social
* Un/a representant de cada Comissió de TFG de cada Departament del TecnoCampus.

**5. Criteris de valoració**

La Comissió de Selecció valorarà el següent:

1. Complir les característiques i requisits.
2. Que els àmbits de treball estiguin relacionats amb les accions del projecte [**Unitat d’Igualtat del TecnoCampus**](https://www.tecnocampus.cat/universitat/unitat-digualtat-del-tecnocampus), és a dir, actuacions destinades a promoció de la igualtat d’oportunitats entre homes i dones per tal d’erradicar qualsevol tipus de discriminació sexista.

3. Que es detalli l’aplicabilitat del treball: amb mesures objectives i transferència a la societat.

4. Que no es faci un ús sexista o androcèntric de la llengua.

5. La utilització́ de metodologies innovadores per treballar la igualtat de gènere.

La Comissió de Selecció pot proposar que es declari desert algun dels premis sempre que la proposta estigui fonamentada. En cas d’empat es farà̀ avaluació́ per parells.

**6. Acte de lliurament**

Els treballs premiats es comunicaran a les persones guanyadores el mateix dia de l’entrega de premis, i, posteriorment, a través del web del TecnoCampus.

El comité demanarà als estudiants guanyadors una breu exposició del treball. La data es determinarà més endavant.

**7. Difusió**

Els treballs premiats es poden publicar en el web del TecnoCampus o al repositori de la Biblioteca, així com altres canals de la Unitat d’Igualtat, per difondre’ls, amb una llicència Creative Commons de Reconeixement-No Comercial Sense Obra Derivada, que permet copiar, distribuir i comunicar públicament l’obra, sempre amb la citació́ preceptiva dels autors i sense ús comercial ni obra derivada. Les persones premiades, amb l’acceptació de les bases, cedeixen els drets d’explotació necessaris de forma no exclusiva per fer aquestes publicacions.

**8. Dret d**’**informació relatiu al tractament de dades personals**

Donat que el dret a la pròpia imatge és un dret reconegut a l’article 18.1 de la Constitució i regulat per la Llei 5/1982, de 5 de maig; el/a sol·licitant atorga el seu consentiment a TecnoCampus i institucions que col·laboren per tal que les imatges (tant videogràfiques com fotogràfiques i veu), corresponents a aquest premi puguin ser difoses amb finalitats divulgatives per qualsevol mitjà de comunicació habitual (televisió, premsa, Internet o mitjans externs). La distribució s’efectuarà únicament amb caràcter gratuït i amb l’objectiu de difondre les activitats del TecnoCampus i el projecte Campus Saludable i Sostenible.

Protecció de dades de caràcter personal

De conformitat amb el Reglament (UE) 2016/679, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades, així com la Llei Orgànica 3/2018, del 5 de desembre, de Protecció de Dades Personals i Garantia de Drets Digitals (LOPDGDD), TecnoCampus informa:

**Responsable del Tractament:** FUNDACIÓ TECNOCAMPUS MATARÓ-MARESME, amb NIF G62034111 i domicili a l’Avinguda d’Ernest Lluch, 32 - TCM1 08302 Mataró (Barcelona), delegat de protecció de dades; rgpd@tecnocampus.cat; informa:

**Finalitat:** Les dades personals facilitades es tractaran per a la realització de les activitats objecte de la present convocatòria de premis en els termes que es determini.

**Legitimació:** La base que legitima el tractament de les dades de caràcter personal és el consentiment que atorga l’interessat per mitjà del present document, en virtut de l’article 6.1.a) del RGPD.

**Conservació:** Les dades no es conservaran més temps del necessari per a les quals han estat demanades, excepte que hi hagi una obligació legal.

**Destinataris:** Les dades podran ser cedides a terceres entitats que estiguin directament relacionades amb la finalitat del tractament. No se cediran les dades a uns altres tercers, excepte per obligació legal o amb el consentiment exprés de l'interessat.

**Drets:** el participant podrà exercir els seus drets d'accés, rectificació i supressió (Dret a l'oblit), limitació de les dades, portabilitat de les dades i oposició, enviant una carta, acompanyada d’una fotocòpia del DNI del titular de les dades, adreçada a la Secretaria General de la Fundació Tecnocampus Mataró-Maresme (Avinguda d’Ernest Lluch, 32. 08302 Mataró) o correu electrònic a l’adreça electrònica; rgpd@tecnocampus.cat, així com presentar una reclamació davant l’Autoritat Catalana de Protecció de Dades.

FUNDACIÓ TECNOCAMPUS MATARÓ- MARESME informa que compleix amb tots els requisits establerts per la normativa de protecció de dades i amb totes les mesures tècniques i organitzatives necessàries per garantir la seguretat de les dades de caràcter personal.

**Propietat Intel·lectual**

Les persones candidates que resultin finalistes autoritzen gratuïtament a la Fundació Tecnocampus Mataró-Maresme a editar i publicar els seus treballs, en aquest sentit, Tecnocampus disposa d’un dret d’ús d’aquest contingut per a activitats acadèmiques, docents i de recerca sobre l’obra.

La presentació de la sol·licitud al concurs implica la conformitat del sol·licitant amb el contingut íntegre d’aquestes bases.

**9. Altres**

La participació en aquest concurs implica l’acceptació d’aquestes bases i del que estableix la convocatòria.

L’aclariment de qualsevol dubte en la interpretació d’aquestes bases correspon a la Comissió de Selecció.

**PER A MÉS INFORMACIÓ PODEN DIRIGIR-SE A:**

Unitat d’Igualtat Fundació TecnoCampus Mataró-Maresme **unitatigualtat@tecnocampus.cat**

Tel. 93 169 65 00

**Annex. Formulari de sol·licitud als millors TFG en promoció de la recerca amb perspectiva de gènere. Curs 2023-24.**

**Dades del treball**

|  |
| --- |
| **Títol de treball**  |
|  |
|  |

|  |
| --- |
| **Categoria del Treball**  |
|  |

|  |
| --- |
| **Resum del treball (1000 paraules)**  |
|  |
|  |
| **Impacte del treball (500 paraules)**  |
|  |
|  |
| **Originalitat i innovació de la proposta**  |
|  |